16.1.2023
SL
Uradni list Evropske unije
L 14/397
Priloga 11 – Dodatek 4
Prikaz pravilne vgradnje v vozilo pri motorjih, homologiranih kot samostojna tehnična enota Ta dodatek se uporablja, kadar proizvajalec vozila zahteva homologacijo za vozilo s homologiranim motorjem glede na emisije v skladu s tem pravilnikom.
V tem primeru se poleg splošnih zahtev glede vgradnje iz odstavka 6 tega pravilnika zahteva tudi prikaz pravilne vgradnje.
Ta prikaz mora biti izdelan na podlagi predložitve tehnične študije homologacijskemu organu z uporabo dokazov, kot so tehnične risbe, funkcionalne analize in rezultati predhodnih preizkusov.
Po potrebi in če se tako odloči proizvajalec, lahko predloženi dokazi vključujejo vgradnjo sistemov ali sestavnih delov na dejanska ali simulirana vozila, če lahko proizvajalec predloži dokaz, da zadevna vgradnja ustrezno pomeni standard, ki bo dosežen med proizvodnjo.
Pri dokazovanju je treba obravnavati skladnost naslednjih elementov z zahtevami iz te priloge: (a) vgradnje v vozilu, kar zadeva njeno združljivost s sistemom motorja (strojna in programska oprema ter komunikacija); (b) sistemov opozarjanja in prisile (na primer piktogramov, načrtov aktiviranja itd.); (c) posode z reagentom in elementov (na primer tipal), vgrajenih v vozilo, da bi se zagotovila skladnost s to prilogo.
Preveri se lahko pravilno aktiviranje sistemov za opozarjanje in prisilo, aktiviranje shranjevanja informacij ter aktiviranje komunikacijskih sistemov na vozilu ali zunaj vozila.
Pri preverjanju teh sistemov ni potrebna demontaža sistema motorja ali sestavnih delov, poleg tega pa ni potrebno nepotrebno preizkušanje z vztrajanjem pri izvajanju postopkov, kot so sprememba kakovosti sečnine ali dolga obdobja delovanja vozila ali motorja.
Da bi se čim bolj zmanjšala obremenitev za proizvajalca vozila, se prekinitve električne povezave in simuliranje števcev z veliko urami delovanja izberejo za preverjanja teh sistemov, če je to mogoče.